PLINY: NATURAL HISTORY 



incerta, varia indignorumque fautrix. huic omnia 

 expensa, huic omnia feruntur accepta, et in tota 

 ratione mortalium sola utramque paginam facit; 

 adeoque obnoxii sumus sorti,^ ut sors ipsa pro deo 



23 sit, qua deus probatur incertus. pars alia et hanc 

 pellit astroque suo eventus adsignat et nascendi 

 legibus : semelque in omnes futuros umquam deo 

 decretum, in reliquom vero otium datum. sedere 

 coepit sententia haec, pariterque et eruditum vulgus 



24 et rude in eam cursu vadit : ecce fulgurum monitus, 

 oraculorum praescita, haruspicum praedicta, atque 

 etiam parva dictu in auguriis, sternumenta et 

 offensiones pedum. divus Augustus prodidit laevum 

 sibi calceum praepostere inductum quo die seditione 



25 militari prope adflictus est. quae singula inprovidam 

 mortalitatem involvont, solum ut inter ista vel 

 certum sit nihil esse certi nec quicquam miserius 

 homine aut superbius : ceteris quippe animantium 

 sola victus cura est, in quo sponte naturae benignitas 

 sufficit, uno quidem vel praeferendo cunctis bonis, 

 quod de gloria, de pecunia, de ^ ambitione, superque 

 de morte non cogitant. 



26 Verum in his deos agere curam renmi humanarum 

 credi ex usu vitae est, poenasque maleficiis aliquando 

 seras, occupato deo in tanta mole, nimiquam autem 



Edd. : obnoxine sumus sortis. 

 de add. liackham. 



184 



